El Valle de Altomira

El Valle de Altomira [elBAje dealtoMIra] (La Valo de alta rigardejo) estas municipo de Hispanio, en la Provinco Kvenko, regiono de Kastilio-Manĉo. Ĝi estas formata de tri vilaĝoj, nome Garcinarro, Jabalera [ĥabaLEra] kaj Mazarulleque [mazaruĜEke].Acuerdo de 27 de abril de 2010, del Consejo de Gobierno, por el que se aprueba el cambio de denominación del municipio de Puebla de Don Francisco por El Valle de Altomira. BOE nº168 de 12 de julio de 2010. Garcinarro estas la plej granda kaj la municipa ĉefurbo.

 Loĝantoj 
La censita loĝantaro en 2016 estis de 232 loĝantoj kaj la denseco estas de 1,58 loĝ/km².

 Situo 
El Valle de Altomira estas situanta en la orienta parto de Kastilio-Manĉo en la komarko aŭ distrikto Kvenka Alkario en la nordokcidenta parto de la Provinco Kvenko, je altitudo de 801 m super marnivelo. La areo de ties teritorio estas de 147,09 km². La geografiaj koordinatoj estas 40°13′31″N 2°45′36″Ok.

 Historio 
Estas renesanca preĝejo de la 16a jarcento en Garcinarro. En 1998 oni konstruis ermitejon nome de Sankta Sebastiano, Sankta Isidro kaj Sankta Kajetano en Garcinarro. La ermitejo estis konstruita pere de volontuloj de la vilaĝo kaj de donacoj de la lokanoj. Estas bona rigardejo.

Post la Hispana Enlanda Milito la loĝantaro de la domaroj falis, tio estis oni perdis loĝantojn pro diversaj tialoj: nome bataloj, prizono, politika persekutado, malsato ktp. Ĝis meze de la 20a jarcento la loĝantaro de multaj vilaĝoj de la regiono atingis pinton, kaj ankaŭ ĉi tie, sed poste okazis elmigrado, senloĝigo kaj maljuniĝo de la loĝantaro, kaj ankaŭ ĉe El Valle de Altomira kie oni alvenis al la nunaj 232.

La municipo estis kreata en 1970 pere de la volonta unuiĝo de la municipoj Garcinarro, Jabalera kaj Mazarulleque. Dekomence oni adoptis la nomon de Puebla de Don Francisco honore al Francisco Ruiz-Jarabo, kiu estis ministro dum la diktaturo de Franco, kaj estis naskiĝinta en Garcinarro.​Dekreto 2356/1970, de 16a de julio, por el que se aprueba la fusión voluntaria de los Municipios de Garcinarro, Jabalera y Mazarulleque. BOE numero 203 de 25/8/1970.

 Ekonomio 
Agrikulturo (olivoj kaj cerealoj) kaj brutobredado tradicie. Servoj kaj loĝejoj.

 Vidu ankaŭ 
 Municipoj de Provinco Kvenko

 Referencoj 

Kategorio:Municipoj de Provinco Kvenko